Gary Kirsten ഇന്ത്യക്ക് ലോകകപ്പ് നേടിക്കൊടുത്ത ഗാരി കിര്സ്റ്റണെ മുഖ്യ പരിശീലകനാക്കാന് ലക്ഷ്യമിട്ട് പാകിസ്ഥാന് അന്താരാഷ്ട്ര ക്രിക്കറ്റിലെ ഏറ്റവും മികച്ച പരിശീലകരില് ഒരാളായി കണക്കാക്കപ്പെടുന്ന പരിശീലകനാണ് മുന് ദക്ഷിണാഫ്രിക്കന് താരമായ ഗാരി കിര്സ്റ്റണ് Gary Kirsten. പരിശീലക കരിയറില് മികച്ച റെക്കോര്ഡ് സ്വന്തമായുള്ള അദ്ദേഹത്തെ മുഖ്യ പരിശീലകനാക്കാനുള്ള നീക്കത്തിലാണ് പാകിസ്ഥാന് ക്രിക്കറ്റ് ബോര്ഡ് പിസിബി.ഐസിസി ടി20 ലോകകപ്പിന് മുമ്ബ് പാകിസ്ഥാന്റെ Pakistan മുഖ്യ പരിശീലക സ്ഥാനം ഒഴിഞ്ഞ മിസ്ബ ഉള് ഹഖിന് MisbahulHaq പകരം പരിശീലകനെ തേടുകയാണ് പാകിസ്ഥാന്. ഈ സ്ഥാനത്തേക്ക് പിസിബി തയാറാക്കിയ ചുരുക്കപ്പട്ടികയില് മൂന്ന് പേരില് ഒരാളാണ് ഗാരി കിര്സ്റ്റണ്. ഓസ്ട്രേലിയന് പരിശീലകനായ സൈമണ് കാറ്റിച്ച് Simon Katich, മുന് ഇംഗ്ലണ്ട് താരമായ പീറ്റര് മൂര്സ് Peter Moores എന്നിവരാണ് ഗാരിക്കൊപ്പം ഈ ചുരുക്കപ്പട്ടികയിലുള്ള മറ്റ് രണ്ട് അംഗങ്ങള്.2011ല് മഹേന്ദ്ര സിങ് ധോണിയുടെ MS Dhoni കീഴില് ഇന്ത്യന് ടീം ഏകദിന ലോകകപ്പ് നേടുമ്ബോള് ടീമിന്റെ മുഖ്യ പരിശീലകനായിരുന്നു ഗാരി. രണ്ട് ഐപിഎല് ടീമുകളുടെ പരിശീലകനായി സേവനമനുഷ്ഠിച്ച അനുഭവമുള്ളയാളാണ് കാറ്റിച്ച്. കൊല്ക്കത്ത നൈറ്റ് റൈഡേഴ്സിന്റെ സഹപരിശീലകനായിരുന്ന അദ്ദേഹം റോയല് ചലഞ്ചേഴ്സ് ബാംഗ്ലൂരിന്റെ മുഖ്യ പരിശീലകനുമായിരുന്നു. അതേസമയം, മൂര്സ് രണ്ട് തവണ ഇംഗ്ലണ്ട് ടീമിന്റെ മുഖ്യ പരിശീലകനായി സേവനമനുഷ്ഠിച്ചിട്ടുണ്ട്.2011 ലോകകപ്പിന് ശേഷം ദക്ഷിണാഫ്രിക്കന് ടീമിനെ കുറച്ചുകാലം പരിശീലിപ്പിച്ച ഗാരി പാകിസ്ഥാന്റെ പരിശീലക സ്ഥാനം ഏറ്റെടുക്കുന്നത് അവര്ക്ക് മുതല്ക്കൂട്ട് ആവും, പ്രത്യേകിച്ചും മുഖ്യ പരിശീലക സ്ഥാനത്തേക്ക് ദീര്ഘകാലാടിസ്ഥാനത്തില് വിദേശ പരിശീലകനെ നിയമിക്കുകയാണ് പിസിബിയുടെ ലക്ഷ്യമെന്ന് പരിഗണിക്കുമ്ബോള്. ടി20 ലോകകപ്പിന് മുന്പാണ് മിസ്ബാ ഉള് ഹഖും വഖാര് യൂനിസും യഥാക്രമം മുഖ്യ പരിശീലക സ്ഥാനവും ബൗളിംഗ് പരിശീലക സ്ഥാനവും ഒഴിഞ്ഞത്. സഖ്ലൈന് മുഷ്താഖിനെയാണ് പിസിബി നിലവില് താത്ക്കാലികമായി പാകിസ്ഥാന്റെ മുഖ്യ പരിശീലകനാക്കിയിട്ടുള്ളത്. ബൗളിംഗ് വിഭാഗം മുന് പാക് താരം തന്നെയായ അബ്ദുള് റസാഖ് കൈകാര്യം ചെയ്യുന്നു. എന്നാല് പിസിബി അധ്യക്ഷ സ്ഥാനത്തേക്ക് റമീസ് രാജ എത്തിയതോടെയാണ് വലിയ മാറ്റങ്ങള്ക്ക് വേദി ഒരുങ്ങുന്നത്.ഇന്ത്യന് എക്സ്പ്രസ് റിപ്പോര്ട്ട് അനുസരിച്ച്, പിസിബി ദീര്ഘകാലാടിസ്ഥാനത്തില് ഒരു വിദേശ പരിശീലകനെയാണ് പാകിസ്ഥാന്റെ മുഖ്യ പരിശീലകനാക്കാന് ലക്ഷ്യമിടുന്നത്. ഇതിന് തിരിച്ചടിയാവുന്ന ഘടകം എന്തെന്നാല് വിദേശ പരിശീലകരില് ഭൂരിഭാഗം പേരും ഫ്രാഞ്ചൈസി ക്രിക്കറ്റില് പരിശീലകരാകാനാണ് താത്പര്യം പ്രകടിപ്പിക്കുന്നത്. ഇവയുടെ കാലാവധി ചെറുതായതിനാലാണ് വിദേശ പരിശീലകര് ഫ്രാഞ്ചൈസി ക്രിക്കറ്റിനോട് ആഭിമുഖ്യം കാണിക്കുന്നത്. ഇത് മറികടന്നാണ് ഗാരി കിര്സ്റ്റണെ പരിശീലകനാക്കാന് പിസിബി ഒരുങ്ങുന്നത്. ഗാരിക്ക് പാകിസ്ഥാന്റെ മുഖ്യ പരിശീലക സ്ഥാനം ലഭിക്കുമ്ബോള് കാറ്റിച്ചും മൂറും പാക്കിസ്ഥാന് സൂപ്പര് ലീഗിലെ ഏതെങ്കിലും ടീമുകളുടെ പരിശീലക സ്ഥാനം കൊണ്ട് തൃപ്തിപ്പെടേണ്ടി വരും.അതേസമയം, ലോകകപ്പിന് മുന്പ് മിസ്ബ സ്ഥാനമൊഴിഞ്ഞത് പാകിസ്ഥാന്റെ പ്രകടനത്തെ തെല്ലും ബാധിച്ചിട്ടില്ല. യുഎഇയില് നടക്കുന്ന ടി20 ലോകകപ്പില് തകര്പ്പന് പ്രകടനമാണ് അവര് നടത്തുന്നത്. ബാബര് അസമിന്റെ നേതൃത്വത്തില് ടൂര്ണമെന്റില് മത്സരിക്കാന് ഇറങ്ങിയ അവര് ആദ്യത്തെ മത്സരത്തില് ചിരവൈരികളായ ഇന്ത്യക്കെതിരെ 10 വിക്കറ്റിനും രണ്ടാം മത്സരത്തില് ന്യൂസിലന്ഡിനെതിരെ അഞ്ച് വിക്കറ്റിനും ജയിച്ച് സെമി ഫൈനല് പ്രവേശത്തിന് അരികെ നില്ക്കുകയാണ്.